‘7de Laan’-ster kry die ja-woord | Netwerk24
‘7de Laan’-ster kry die ja-woord
Deur Lynn Williams 10 September 2018 08:34
Die akteur Theodore Jantjies, oftewel Xander Meintjies soos hy in die sepie 7de Laan bekend staan, het Saterdag aan die vrou in sy lewe, Tammy van der Merwe, verloof geraak.
Die paartjie het agt maande gelede ’n seuntjie, Shiloh, verwelkom.
Jantjies skryf op Facebook: “14 years and it was worth the wait . . . She said yes!”
Jantjies het Saterdag ook foto’s op Instagram gedeel van hom wat met ’n ringboks in die hand voor Tammy kniel.
Tammy staan eers geskok met haar hande teen die gesig na Jantjies en kyk, maar omhels hom later, waarna hy die ring aan haar vinger sit.
Jantjies het die groot vraag tydens sonsondergang in die Dinokeng-natuurreservaat in Gauteng gevra.
Hy het ’n tafel langs die rivier laat dek, met eetgoed en sjampanje.
Die paartjie is nadat Jantjies die inskrywing gedeel het deur gelukwensings oorval.
Meer oor: Theodore Jantjies | 7De Laan | Verlowing
Theodore Jantjies word pa